นายใหม่แมวดำ
ประเดิมคุมทีมนัดแรกได้ไม่สวยเอาซะเลย สำหรับเดวิด มอยส์ กุนซือคนใหม่ป้ายแดงของ ขุนค้อน เวสต์แฮม หลังพาทัพ เดอะ แฮมเมอร์ส บุกไปโดน แตนอาละวาด วัตฟอร์ด ต่อยพ่ายชนิดงอมพระราม 0–2 ในศึกพรีเมียร์ลีก เมื่อคืนวันอาทิตย์ ทำให้ ขุนค้อน เวสต์แฮมยังคงนอนสงบนิ่งไม่ไหวติงในโซนตกชั้นที่อันดับ 18,มอยส์ อดีตกุนซือเอฟเวอร์ตันและแมนฯยู เพิ่งได้รับแต่งตั้งเข้ามากู้วิกฤติทีมขุนค้อนเมื่อช่วงต้นเดือนนี้ แทนที่สลาเวน บิลิช โค้ชชาวโครแอต ที่โดนปลดออกจากตำแหน่งไป หลังพาทีมทำผลงานได้อย่างย่ำแย่ในช่วงออกสตาร์ตฤดูกาลนี้,กุนซือเลือดสกอตวัย 54 กะรัต กลายเป็นคนว่างงาน นับตั้งแต่ที่เขาแยกทางกับซันเดอร์แลนด์ เมื่อเดือนพฤษภาคมที่ผ่านมา หลังพาทีม แมวดำ ร่วงตกชั้นจากพรีเมียร์ลีก ลงไปเล่นในศึกเดอะแชมเปียนชิพเมื่อฤดูกาลที่แล้ว,เกมบุกพ่ายวัตฟอร์ดที่วิคาเรจ โรดนั้นมอยส์จัดทัพเต็มสูบ โดยเฉพาะในแนวรุกที่วาง มาร์โก อาร์เนาโตวิช, มานูเอล ลันซินี และแอนดี คาร์โรลล์ เป็นสามประสานในแดนหน้า,แต่ทั้งสามหน่อไม่ว่าจะเป็นลันซินี, อาร์เนาโตวิช และคาร์โรลล์ กลับโชว์ฟอร์มไม่เอาอ่าว ยิงนกตกปลาออกไปเองหมด จนเป็นเหตุให้ทีมต้องปราชัยแบบหมดรูป,ดูเหมือนว่า แฟนบอลขุนค้อนส่วนใหญ่จะไม่ค่อยเชื่อฝีไม้ลายมือในการคุมทีมของมอยส์สักเท่าไหร่ เพราะเคยนำซันเดอร์แลนด์ตกชั้นจากลีกสูงสุดมาแล้วเมื่อซีซั่นก่อน,แต่ทำไงได้ คงต้องให้เวลามอยส์อีกสักระยะเพื่อปรับจูนทีม ถ้าเข้าสู่ศักราชใหม่แล้ว,ผลงานของทีมยังไม่ดีขึ้น เชื่อว่ามอยส์คงอยู่ลำบาก,เขียนถึงมอยส์แล้วก็อดนึกถึงซันเดอร์แลนด์ไม่ได้ ล่าสุดมีข่าวว่า แมวดำ ซันเดอร์แลนด์ได้กุนซือคนใหม่มาคุมทีมเรียบร้อยแล้ว นั่นก็คือ คริส โคลแมน อดีตผู้จัดการทีมชาติเวลส์,ซันเดอร์แลนด์ สโมสรอันดับบ๊วยแห่งศึกเดอะ แชมเปียนชิพ ประกาศแต่งตั้งคริส โคลแมน เป็นกุนซือคนใหม่ของพวกเขา เมื่อวันอาทิตย์ที่ผ่านมา โดยเซ็นสัญญาคุมทีม แมวดำ เป็นเวลาสองปีครึ่ง,โคลแมนเพิ่งลาออกจากการทำหน้าที่กุนซือทีมชาติเวลส์ เมื่อวันศุกร์ที่ผ่านมา หลังจากที่เขาไม่สามารถนำทัพ มังกรแดง เวลส์ผ่านเข้าไปเล่นฟุตบอลโลก 2018 รอบสุดท้าย ที่ประเทศรัสเซียได้,แม้ว่าก่อนหน้านี้ โคลแมนสร้างผลงานระดับมาสเตอร์พีซ ด้วยการนำเวลส์ทะลุเข้าถึงรอบรองชนะเลิศในศึกยูโร 2016 ที่ฝรั่งเศสได้ก็ตาม,กุนซือวัย 47 ปีจะเข้ามาคุมทีม แมวดำ แทนที่ไซมอน เกรย์สัน ซึ่งโดนปลดออกไป หลังพาซันเดอร์แลนด์จมปลักในอันดับบ๊วยของตารางเดอะ แชมเปียนชิพ หลังเล่นไป 17 นัด เก็บได้แค่ 11 คะแนนเท่านั้น,ก่อนหน้านี้ โคลแมนเคยผ่านการเป็นผู้จัดการทีมของสโมสรในลีกอังกฤษอย่าง เจ้าสัวน้อย ฟูแลม และ สกายบลู โคเวนตรี ซิตี้ มาแล้ว,อย่างไรก็ตาม ภารกิจสำคัญของโคลแมน คือต้องกอบกู้พาทีม แมวดำ ซันเดอร์แลนด์ รอดพ้นการตกชั้นในศึกเดอะ แชมเปียนชิพฤดูกาลนี้ ให้ได้,แต่จะทำสำเร็จหรือไม่ จบฤดูกาลนี้ได้รู้กันแน่นอน,หมวดแซม
ซันเดอร์แลนด์ สโมสรอันดับบ๊วยแห่งศึกเดอะ แชมเปียนชิพ ประกาศแต่งตั้งคริส โคลแมน เป็นกุนซือคนใหม่ของพวกเขา เมื่อวันอาทิตย์ที่ผ่านมา โดยเซ็นสัญญาคุมทีม แมวดำ เป็นเวลาสองปีครึ่ง
ซันเดอร์แลนด์,คริส โคลแมน,พรีเมียร์ลีก,ตะลุยฟุตบอลโลก,หมวดแซม